Ar paz ketan a voe pand ou-deus vennet e lahahem an tredan peb abardei  da seih eur e-pad pemp munutenn eid ober arboellereh ha saovetein ar  blanetenn.    Ar meno a zeblante boud neùé. E gwirione e tae a Ceauşescu.    Da getan an dud a asante a lahe an tredan e-pad pemp munutenn peb  dei.  Tud  zo a venne palforset : izili ar Gostezenn, labourerion ar stad…      Da heul e welas ar goarnamant penaoz an dud ou-doe asantet mad, hag  a chonjas penoz ne oa ked just penaoz nameid an darn kousiant ha  brokuz ag ar vroad a bade hi heh unan dispignou an enerjieh.    Dre gevatalder neusen, ma ou hredam, RENEL (Reţeaua Naţiunală de  Electricitate) a lahas neusen an tredan bemdei pemp munutenn, da heul  e-pad eur hard eur, hag eun eur, erfin e-pad lod a euriou.    Pa zihune nend ouient ked ar Roumaniz ma vehe an tredan en ti pe get.    Eid an oll Roumaniz e varkas an Dizalh a miz Kerzu 1989 da getan an  doned en dro deuz an Tredan dalhabl.      Ж      An eil baz devad ar hrizder komunour a zo penaoz ou-deus diùennet ar  goleier à incandescence ha lakeit en ou leh an ampoulou dar merkur,  hag en em entan goustadikg-tre, hag a zo ker ohpenn, hag a ra eur  golaou a zal an dud varù, ken disliou  ma vo diéz lenn eid an dud a-us  da daou-ugent vlé, peh a lâr dohim en dro penaoz or penn-renerion ne  lennant ket lïez, pe ne vennant ket e lennahe ar Bobl.    O fal dehé am-behé dremmou an dud varù.    Gelloud a ram chonj ez eus fabrikanted ou-deus liammou pouezuz en  Nomenklatur.    Ar goahañ eo, goude boud or flastret ha lakeid dim goleier a stad  izel, pêet ker, e houlennant dim gober eun « dibab selektiv » ha ma  degasahem ar goleier koh dar  magazin en dro !    Gwech erbéd ! Ou draillein a rin hag a laoskin an tammou ged an  lousteri menajèr.    A benn breman, e lakan a gosté goleier reizel, ar re zo breman  difennet, (med ar stockou nint ked arruet, dre chañs) e-rôg ma  gouehahim en noz trist komunour.    .